29. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 111915/8037 της 11 Αυγ. 1976/13 Μαΐου 1977 (ΦΕΚ Β΄ 445) Περί υγειονομικών εξετάστρων απογραφομένων ναυτικών και εργατών θαλάσσης. Έχοντες υπ’ όψει: 1.Τας διατάξεις του άρθρ. 61 του Ν.Δ. 187/73 «περί κώδικος Δημοσίου Ναυτικού Δικαίου» (ΦΕΚ 261 Α/73). 2.Την υπ’ αριθ. 72190/15896/21.8.67 απόφασιν Υπουργών Οικονομικών και Εμπορικής Ναυτιλίας «περί διατηρητέων συμβουλίων και επιτροπών παρά τω Υπουργείω Εμπορικής Ναυτιλίας». 3.Το υπ’ αριθ. 591/29.8.75 Π.Δ/γμα «περί υγειονομικής εξετάσεως των υποψηφίων προς απογραφήν ναυτικών προς απόκτησιν αποδεικτικών ναυτικής ικανότητος και προς εισαγωγήν εις Δημοσίας Σχολάς Ε.Ν.» (ΦΕΚ 191/Α΄/75). 4.Την υπ’ αριθ. 90996/7789/26.5.69 απόφασιν των Υπουργών Οικονομικών και Εμπορικής Ναυτιλίας, αποφασίζομεν: 1.Ορίζομεν α)τα υγειονομικά εξέταστρα των υποψηφίων προς απογραφήν ως ναυτικών και εργατών θαλάσσης δι’ απάσας τας ΑΝΥΕ πλην του Πειραιώς εις δραχ. 180, β)δια την ΥΕΑΝΕΘ Πειραιώς, λόγω του μεγάλου αριθμού απογραφομένων εις δραχ. 50 και γ)δια τους εξεταζομένους παρά της ΑΝΥΕ εις τας περιπτώσεις προσφυγής ενώπιον αυτής των ενδιαφερομένων ή παραπομπής τούτων παρά του ΥΕΝ ή Λιμενικών Αρχών εις αυτήν εις δραχ. 100. 2.Εκ των κατά τ’ ανωτέρω καθοριζομένων ποσών δι’ υγειονομικά εξέταστρα το 1/3 περιέρχεται εις το Δημόσιον ως έσοδον αυτού, το εναπομένον μετά την έκπτωσιν του ως άνω ποσοστού υπόλοιπον θα κατανέμεται κατ’ ισομοιρίαν μεταξύ όλων των ιατρών των αποτελούντων την Υγειονομικήν Επιτροπήν των απογραφομένων ναυτικών και εργατών θαλάσσης ΥΕΑΝΕΘ και θα αποδίδεται εις τους ενδιαφερομένους μόνον το ανήκον εις ιδιώτας ή συνταξιούχους αξιωματικούς ποσοστόν. Το ποσοστόν το ανήκον εις εν ενεργεία στρατιωτικούς ιατρούς ή Δημοσίους Υπαλλήλους ιατρούς θα καταβάλλεται εις αυτούς μόνον εφ’ όσον αι υπηρεσίαι των ως μελών των ΥΕΑΝΕΘ προσφέρονται κατά τας μη εργασίμους ώρας, τούτου πιστοποιουμένου δι’ υπηρεσιακής βεβαιώσεως του Διευθυντού της Υπηρεσίας ή Ιδρύματος εις τον οποίον έκαστος ανήκει. 3.Ο τρόπος καταβολής της κατά τ’ ανωτέρω αποζημιώσεως και τα απαιτούμενα δικαιολογητικά ως καθορίζονται δια της υπ’ αριθ. 19761/22.9.75 εγκυκλίου ΥΕΝ/ΔΟΥ 3. 4.Από κοινοποιήσεως της παρούσης παύει ισχύουσα η υπ’ αριθ. 45252/4166/16.6.66 αποφάσεις Υπουργείου Εμπορικής Ναυτιλίας. 